b'\n_START_ARTICLE_\nGrete Klitgaard\n_START_PARAGRAPH_\nGrete Vita Johansen eller bedst kendt som Grete Klitgaard (5. december 1934 i Hjortek\xc3\xa6r, Lundtofte \xe2\x80\x93 26. januar 1964 p\xc3\xa5 Frederiksberg) var en dansk sangerinde._NEWLINE_Hun vandt en sangkonkurrence i 1953 i National Scala, K\xc3\xb8benhavn og fik en pladekontrakt med det danske pladeselskab Tono. Hendes hits var blandt andet "Han skal i glas og ramme", "Liselotte", "Drengen og hesten", og "Visne roser"._NEWLINE_Ber\xc3\xb8mmelsen medf\xc3\xb8rte desv\xc3\xa6rre at Grete Klitgaard udviklede en sv\xc3\xa6r depression, som f\xc3\xb8rte til at hun tog sit eget liv i en alder af kun 29 \xc3\xa5r._NEWLINE_I april 2015 blev der udgivet en dobbelt CD med 48 melodier fra Grete Klitgaard\xc2\xb4s  mange indspilninger. Dette album er det 1. af 4 dobbelt album. Titlen er Grete Klitgaard - i glas og ramme.'